Aghi Sotu potang, Duo Puluh Onom Desember Taun Duo Ibu Sambilan, mano diantaro anak2 Koto Alam nan basikolah di Pakumbuh la abi manimo rapor. Baik esem-A, maupun esem-Pe, nan sakolah2 ogomo lai juo, cando dokek Madrasah2. Topi mano nan sakolah swasta nampaknyo olun le, kabanyo tanggal 31 Desember suk, samo jo Kabupaten. Ha, sakolah2 di kampong kito cando itu juo, nimo rapor aghi Komi isuk, nyalang taun baghu bonoh.
Awak la sudah lo nimo rapor potang di SMAN 2 Payakumbuh, alhamdulillah hasilnyo lai sasuai jo apo nan diusahokan, walaupun jauh dari nan diarokkan, ahaa…. Kalo rato2 lai naik duo angko jak semester potang, lai ado perubahan nampaknyo. Ciek lai, wak ndak lamo pulo ka tamat le kalo lai diiziin dek Tuhan. Tigo bulan lai ujian akhirnyo, doaan yo dunsanak, mudah2an awak lulus dengan memuaskan. Aamiin…..
Nan masalah dek awak kini ge, kamano ka kuliah ancaknyo? Awak lai niat ka Elektro stek, topi kalo jurusan2 mode pertanian ndak bapo juo de. Ontahla ka nasib. Nan pentiang wak usaho dulu. Kalo diuku2, kemampuan ekonomi ughang gaek wak biaso2 ajo nyie. Kamano ancak’b ie? Wak lai niat ka masuk UNAND atau UNP, UNRI ndak juo bapo de. Topi kini nyie ughang, kek Padang de la banyak antu bergentayangan kini, mungkin dek gara2 gompo potang gak a nyie. Cukuik carito ughang, ado nan antu naik oplet bagai malam2. Iiii…. takuik wak dek e.
Tulah, la kamaghi canggong wak dibueknyo. Ado pulo kaba ibukota SUMBAR kadipindahan ka Pakumbuh, nta lai jadi ta indak.
Taun Baghu
Taun baghu saminggu lai pulo le, apo acara ancak ie. Kalo pemuda2 biasonyo mabuk2, manggang ban, ayam bakar, raun2 ka tompek wisata. Di nagoghi kito olun tontu ajole acara, longang ajo nyie, la abi sibuk dek urusan sansoghang. Padohal libur panjang le de, ancaknyo yo kito adoan ondaknyo acara pulo di kampong kito nan babaun positif. Misalnyo cando lomba2 ge, tu parolu de untuak mamupuak raso persatuan di antaro masyarakat kito.
Bak apo nyie Sanak???????
min_Latn min_Latn min_Latn min_Latn jav_Latn min_Latn min_Latn